INDvsAUS:सीरीज में यह रिकॉर्ड बनाने से चूक गए स्‍टीव स्मिथ-ग्‍लेन मैक्‍सवेल  
स्मिथ-मैक्‍सवेल की जोड़ी ने ऑस्‍ट्रेलियाई पारी को संवारा
200 रन की साझेदारी पूरी करने से 9 रन के अंतर से चूके
सीरीज में अब तक नहीं हुई है कोई 200 रन की साझेदारी
भारत के खिलाफ रांची टेस्‍ट में ऑस्‍ट्रेलिया के कप्‍तान स्‍टीव स्मिथ और ग्‍लेन मैक्‍सवेल शतक बनाने में कामयाब रहे. इन दोनों की पारियों की बदौलत ऑस्‍ट्रेलिया टीम भारत के खिलाफ बडे स्‍कोर की ओर बढ़ रही है. मैच के पहले दिन गुरुवार को 140 के स्‍कोर पर चार विकेट गिरने के बाद स्मिथ-मैक्‍सवेल की जोड़ी ने पारी को संवारने का काम किया और पांचवें विकेट के लिए 191 रन की साझेदारी की. हालांकि इस दौरान यह जोड़ी इस सीरीज में एक उपलब्धि हासिल करने से चूक गए. स्मिथ-मैक्‍सवेल की जोड़ी यदि 9 रन और जोड़ लेती तो वह इस सीरीज में 200 की साझेदारी करने वाली पहली जोड़ी बन जाती, लेकिन 331 के कुल स्‍कोर पर मैक्‍सवेल (104) के आउट होने से यह नहीं हो सका.
भारत-ऑस्‍ट्रेलिया के बीच मौजूदा सीरीज में अब तक गेंदबाजों ने बल्‍लेबाजों पर वर्चस्‍व स्‍थापित किया है. सीरीज में यह पहली बार है जब कोई टीम 400 या इससे अधिक का स्‍कोर बनाने में कामयाब रही है. रांची की पहली पारी में ऑस्‍ट्रेलिया ने यह उपलब्धि हासिल की है. सीरीज में अब तक की सर्वोच्‍च साझेदारी का रिकॉर्ड चेतेश्‍वर पुजारा और अजिंक्‍य रहाणे के नाम पर था जिन्‍होंने बेंगलुरू के दूसरे टेस्‍ट पांचवें ही विकेट के लिए 118 रन जोड़े थे. बाद में यही साझेदारी बेंगलुरू मैच में टीम इंडिया की जीत का आधार बनी थी. बेंगलुरू टेस्‍ट में टीम इंडिया ने 75 रन से जीत हासिल करके चार टेस्‍ट की सीरीज 1-1 से बराबर कर ली है. पुणे में हुआ पहला टेस्‍ट ऑस्‍ट्रेलियाई टीम ने 333 रनों के विशाल स्‍कोर से जीता था.    

भारत-ऑस्‍ट्रेलिया के बीच मौजूदा सीरीज में अब तक गेंदबाजों ने बल्‍लेबाजों पर वर्चस्‍व स्‍थापित किया है. सीरीज में यह पहली बार है जब कोई टीम 400 या इससे अधिक का स्‍कोर बनाने में कामयाब रही है. रांची की पहली पारी में ऑस्‍ट्रेलिया ने यह उपलब्धि हासिल की है. सीरीज में अब तक की सर्वोच्‍च साझेदारी का रिकॉर्ड चेतेश्‍वर पुजारा और अजिंक्‍य रहाणे के नाम पर था जिन्‍होंने बेंगलुरू के दूसरे टेस्‍ट पांचवें ही विकेट के लिए 118 रन जोड़े थे. बाद में यही साझेदारी बेंगलुरू मैच में टीम इंडिया की जीत का आधार बनी थी. बेंगलुरू टेस्‍ट में टीम इंडिया ने 75 रन से जीत हासिल करके चार टेस्‍ट की सीरीज 1-1 से बराबर कर ली है. पुणे में हुआ पहला टेस्‍ट ऑस्‍ट्रेलियाई टीम ने 333 रनों के विशाल स्‍कोर से जीता था.